**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL L. ŠESKE SKYRIMO Į KLAIPĖDOS LOPŠELIO-DARŽELIO „VĖRINĖLIS“ DIREKTORIAUS PAREIGAS“ PROJEKTO**

**1. Sprendimo projekto esmė, tikslai ir uždaviniai.**

2017 m. sausio 1 d. atsilaisvinus Klaipėdos lopšelio-darželio „Vėrinėlis“ direktoriaus vietai, buvo paskelbtas konkursas šioms pareigoms užimti.

Šiuo sprendimo projektu prašome skirti konkurso nugalėtoją Laurą Šeske į Klaipėdos lopšelio-darželio „Vėrinėlis“ direktoriaus pareigas.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas gavus konkurso nugalėtojos Lauros Šeske prašymą paskirti nuo 2017 m. kovo 2 d. į Klaipėdos lopšelio-darželio „Vėrinėlis“ direktoriaus pareigas, laimėjus konkursą.

LR Vietos savivaldos įstatymo 16 straipsnio 2 dalies 21 punkte nurodyta, kad išimtinė savivaldybės tarybos kompetencija yra *savivaldybės mokymo ir auklėjimo (toliau – švietimo) įstaigų vadovų skyrimas į pareigas ir atleidimas iš jų teisės aktų nustatyta tvarka.*

Švietimo įstaigų vadovai skiriami į pareigas atviro konkurso būdu, savivaldybės tarybos sprendimu. Konkursas organizuojamas vadovaujantis Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašu, patvirtintu Lietuvos Respublikos Švietimo ir mokslo ministro 2011 m. liepos 1 d. įsakymu Nr. V-1193 (toliau – Tvarkos aprašas).

Konkurso metu komisija atrenka pretendentą, geriausiai pasirengusį eiti konkrečios švietimo įstaigos vadovo pareigas, pagal Tvarkos apraše pateiktas Vertinimo pastabų lenteles įvertina pretendentus. Pretendentų konkursinį balą sudaro pretendento kompetencijų vertinimo ataskaitos ir konkurso metu surinktų balų suma.

Konkursas į Klaipėdos lopšelio-darželio „Vėrinėlis“ direktoriaus pareigas įvyko 2017 m. sausio 31 d. Konkurse dalyvavo viena pretendentė Laura Šeske, kuri iš galimos maksimalios (5 balų) komisijos narių skiriamos konkursinio balo dalies surinko 4,3 balo, pretendento kompetencijų vertinimo ataskaitos balas – 3 balai. Iš viso L. Šeske surinko 7,3 balus.

**3. Kokių rezultatų laukiama.**

Bus paskirtas Klaipėdos lopšelio-darželio „Vėrinėlis“vadovas.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Švietimo įstaigos vadovo darbo užmokestis nustatomas Lietuvos Respublikos valstybės ir savivaldybių įstaigų darbuotojų darbo apmokėjimo įstatymo, įsigaliojusio nuo 2017 m. vasario 1 d., 5 priedą. Ikimokyklinio ugdymo įstaigos vadovo pareiginės algos pastoviosios dalies koeficiento dydis priklauso nuo ikimokyklinių ir priešmokyklinių grupių skaičiaus, pedagoginio darbo stažo ir vadybinės kvalifikacinės kategorijos. Koeficiento ribos vadovaujantis įstatymo 5 priedu yra nuo 5,47 iki 6,77 pareiginės algos (baziniais dydžiais). Klaipėdos lopšelyje-darželyje „Vėrinėlis“ iš viso yra 6 grupės. L. Šeske turi daugiau kaip 15 metų pedagoginio darbo stažą, vadybinės kvalifikacinės kategorijos neturi.

**6. Lėšų poreikis sprendimo įgyvendinimui.**

Nustačius įstaigos vadovei vidutinį pareiginės algos pastoviosios dalies koeficientą 6,12 baziniais dydžiais, metinis įstaigos vadovo darbo užmokesčio fondas sudarytų 9583,92 Eur (su socialinio draudimo įmokomis – 12553,02 Eur).

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – įstaiga turės vadovą.

PRIDEDAMA:

1. L. Šeske prašymo priimti į darbą kopija (1 lapas).
2. Pretendentų į Klaipėdos lopšelio-darželio „Vėrinėlis“ direktoriaus pareigas konkurso 2017 m. sausio 31 d. protokolo Nr. ADM-57 kopija (2 lapai).
3. Klaipėdos miesto savivaldybės mero 2017 m. sausio 12 d. potvarkio Nr. M-12 „Dėl Klaipėdos lopšelio-darželio „Vėrinėlis“ direktoriaus pareigoms eiti atrankos komisijos sudarymo“ kopija (1 lapas).
4. Teisės aktų išrašas, 2 lapai.

Personalo skyriaus vedėja Inga Gelžinytė Litinskienė